Αυγά μελάτα με ρόκα, παρμεζάνα και γλυκόξινη βινεγκρέτ
Η καθημερινή σας σαλάτα αναβαθμισμένη! Τα μελάτα αυγά, οι κολοκυθόσποροι και ο κόλιανδρος κάνουν τη διαφορά.
2 κουτ. σούπας κολοκυθόσπορους, 400 γρ. φύλλα ρόκας, 4 κουτ. σούπας ελαιόλαδο, 2 κουτ. σούπας κρέμα βαλσαμικού, 4 μεσαία αυγά, 100 γρ. παρμεζάνα σε νιφάδες, λίγο κόλιανδρο ή δυόσμο ή μαϊντανό
Σε ένα τηγάνι καβουρδίζουμε ελαφρώς τους κολοκυθόσπορους (αν έχουμε) και τους αφήνουμε στην άκρη.Βάζουμε τα φύλλα ρόκας (έτοιμη, καθαρισμένη, σε σακουλάκια στο σούπερ μάρκετ) σε ένα μεγάλο μπολ.Περιχύνουμε με ελαιόλαδο, τη κρέμα βαλσαμικού και αλατοπίπερο.Σε νερό που κοχλάζει βράζουμε τα αυγά για 3 λεπτά ώστε να βγουν μελάτα.Οταν κρυώσουν, αφαιρούμε το τσόφλι, τα κόβουμε στη μέση και τα βάζουμε στη σαλάτα.Πασπαλίζουμε τη σαλάτα με παρμεζάνα σε νιφάδες, λίγο κόλιανδρο ή δυόσμο ή μαϊντανό και τους κολοκυθόσπορους.Σερβίρουμε με ψωμί ή παξιμάδια της αρεσκείας μας.
Αυγά,Κόλιανδρος,Τυρί